Kapos Sport 2019. április 18. csütörtök - Kapos Sport sportműsor - Videók - KaposPont
Kapos Sport 2019. április 18. csütörtök 2019-04-18 20:40:57 | Biztos a bennmaradás; Hazai diadal
Legyőzte a TF-Budapest csapatát a Kaposvári Kosárlabda Klub. Az NB I/A csoport alsóházban szereplő gárda a középszakasz 2. fordulójában 86-81-re nyert. Sikerükkel a somogyiak bebiztosították, hogy a 12. helynél nem végezhetnek hátrébb a középszakaszban, Ezzel pedig elkerülték, hogy a bennmaradásért playout párharcot kelljen vívniuk.
Megszerezte második győzelmét a középszakaszban a Kaposvári Vízilabda Klub. Az alsóházban szereplő együttes a Szentes csapatát verte 7-5-re hazai környezetben, szerdán. A kaposváriak közül a montenegrói légiós, Nikola Giga volt a legeredményesebb négy góllal.
Öt győzelemmel és egy vereséggel zárta bajnokság utolsó körét a Kaposvári Röplabda Akadémia U19-es leány csapata. Szabó Dávid tanítványai az utolsó körben a Szombathely és a Szeged gárdáját is magabiztosan verték, így csoportjuk élén zártak.